जम्मू-कश्मीर में 10 आतंकी गिरफ्तार, JKLF और हुर्रियत को फिर एक्टिव करने के लिए काम कर रहे थे
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar. पाकिस्तान के झेलम में सिलेंडर ब्लास्ट में 6 लोगों की मौत, 10 घायल - जम्मू-कश्मीर के पुंछ में गहरी खाई में गिरी कार, तीन लोगों की मौत - अफगानिस्तान में भूकंप, रिक्टर स्केल पर 4.4 रही तीव्रता
जम्मू-कश्मीर पुलिस ने सोमवार को प्रतिबंधित संगठन JKLF और हुर्रियत को फिर से एक्टिव करने के लिए काम कर रहे 10 आतंकियों को गिरफ्तार किया। ये पाकिस्तान में बैठे आतंकियों के इनपुट पर काम कर रहे थे। 
आज की अन्य प्रमुख खबरें...
दिल्ली की NIA कोर्ट ने इंडियन मुजाहिदीन के चार आतंकियों को भारत के खिलाफ षडयंत्र रचने का दोषी माना
दिल्ली की NIA कोर्ट ने इंडियन मुजाहिदीन के चार आतंकियों दानिश अंसारी, आफताब आलम, इमरान खान और ओबैद उर रहमान को दोषी करार दिया है। कोर्ट ने इन्हें भारत के खिलाफ षड़यंत्र रचने का दोषी माना है।
फॉक्सकॉन ने वेदांता के साथ डील तोड़ी, दोनों मिलकर गुजरात में सेमीकंडक्टर प्लांट लगाने वाले थे
ताइवान की कंपनी फॉक्सकॉन ने भारत में सेमीकंडक्टर चिप मैन्युफैक्चरिंग के लिए वेदांता के साथ की गई डील तोड़ दी है। पिछले साल दोनों कंपनियों ने 19.5 बिलियन डॉलर यानी करीब 1.5 लाख करोड़ रुपए में ये डील साइन की थी। इस डील के तहत वेदांता और फॉक्सकॉन मिलकर भारत के गुजरात में सेमीकंड्क्टर और डिस्प्ले प्रोडक्शन प्लांट लगाने वाले थे।
फॉक्सकॉन ने कहा कि कंपनी ने वेदांता के साथ ज्वाइंट वेंचर को लेकर अब अब आगे नहीं बढ़ने का फैसला किया है। वो अपने नाम को हटाने की प्रोसेस में हैं। कंपनी ने कहा कि वह भारत सरकार के मेक इन इंडिया लक्ष्यों का पूरा समर्थन करती है और वो स्थानीय पार्टनरशिप के जरिए स्टेकहोल्डर्स की जरुरतों को पूरा करेगी।
IIT मद्रास ने प्रीति अघालयम को जंजीबार कैंपस का डायरेक्टर इंचार्ज बनाया, अक्टूबर में शुरू होगा सेशन
IIT मद्रास तंजानिया के जंजीबार में पहली बार अपना कैंपस शुरू कर रहा है। IIT मद्रास की पूर्व छात्रा प्रीति अघालयम को जंजीबार कैंपस का डायरेक्टर इंचार्ज बनाया गया है। इसके साथ ही IIT मद्रास पहला पहला IIT भी बन गया है जिसकी डायरेक्टर महिला होगी। जंजीबार में एकेडमिक सेशन अक्टूबर में शुरू होने वाला है।
गुरुग्राम में युवती की चाकू गोदकर हत्या, शादी का दबाव बना रहा था आरोपी; सीसीटीवी में कैद हुआ मर्डर
हरियाणा के गुरुग्राम के मुल्लाहेड़ा में एक युवती की दिनदहाड़े चाकू से गोदकर हत्या कर दी गई। युवती अपनी मां के साथ गली में थी। उसकी युवक के साथ किसी बात को लेकर तकरार होती है। इसके बाद युवक उसको चाकू घोंपना शुरू कर देता है। पढ़ें पूरी खबर...
जम्मू-कश्मीर में घुसपैठ की कोशिश के बाद सेना ने सर्च ऑपरेशन शुरू किया
जम्मू-कश्मीर के राजौरी जिले के नौशेरा सेक्टर में इंडियन आर्मी ने सोमवार को ऑपरेशन शुरू किया है। रविवार रात LOC पर घुसपैठ की कोशिश हुई थी। इसके बाद सेना ने इलाके में सर्च ऑपरेशन शुरू किया है।
बिना ID प्रूफ 2000 के नोट बदले जाते रहेंगे, SC बोला- ये RBI का पॉलिसी डिसीजन, दखल नहीं देंगे
सुप्रीम कोर्ट ने बिना रिक्वीजिशन स्लिप, आईडी प्रूफ के 2000 रुपए के नोट बदलने की अनुमति के खिलाफ लगाई लगाई याचिका खारिज कर दी है। कोर्ट ने कहा 2000 रुपए के नोटों को बदलने की अनुमति देना RBI का पॉलिसी डिसीजन है, हम इसमें दखल नहीं देंगे। इससे पहले 29 मई को दिल्ली हाईकोर्ट ने भी इसे पॉलिसी डिसीजन बताते हुए याचिका ठुकरा दी थी। पढ़ें पूरी खबर...
अभिषेक बनर्जी के खिलाफ ED जांच जारी रहेगी, टीचर भर्ती घोटाले की इन्क्वायरी रोकने से सुप्रीम कोर्ट ने इनकार किया
सुप्रीम कोर्ट ने सोमवार को तृणमूल सांसद अभिषेक बनर्जी के खिलाफ चल रही प्रवर्तन निदेशालय (ED) की जांच रोकने से इनकार कर दिया। ED बंगाल में हुए स्कूल भर्ती घोटाले की इन्क्वायरी कर रही है। कलकत्ता हाईकोर्ट ने 18 मई को ED को अभिषेक बनर्जी को पूछताछ के लिए बुलाने की इजाजत दी थी।
बनर्जी ने इसके खिलाफ सुप्रीम कोर्ट में अपील की। सुप्रीम कोर्ट ने कहा- हाईकोर्ट ने इस मामले की जांच जरूरी समझी है। उन्होंने इस पर सोच-विचार किया होगा। हम इसमें दखल नहीं दे सकते हैं। इसमें दखल देने से जांच पर प्रभाव पड़ेगा।
राज्यसभा के लिए विदेश मंत्री जयशंकर ने गुजरात से पर्चा भरा, TMC ने डेरेक ओ ब्रायन समेत 6 उम्मीदवारों के नाम की घोषणा की
गोवा, गुजरात और पश्चिम बंगाल की 10 राज्यसभा सीटों के लिए 24 जुलाई को चुनाव होंगे। नामांकन दाखिल करने की आखिरी तारीख 13 जुलाई है। केंद्रीय विदेश मंत्री एस जयशंकर ने सोमवार को गुजरात की गांधीनगर सीट से राज्यसभा के लिए अपना नॉमिनेशन दाखिल किया।
जयशंकर 2019 में गुजरात से राज्यसभा के लिए चुने गए थे। उधर तृणमूल कांग्रेस ने डेरेक ओ'ब्रायन, डोला सेन, सुखेंदु शेखर रे, समीरुल इस्लाम, प्रकाश चिक बड़ाईक और साकेत गोखले को राज्यसभा उम्मीदवार घोषित किया।
जम्मू-कश्मीर पुलिस ने किश्तवाड़ जिले में महिला को चिनाब नदी में कूदने से बचाया
जम्मू-कश्मीर पुलिस ने किश्तवाड़ जिले में सोमवार को एक महिला को पुल से चिनाब नदी में कूदने से रोक लिया। पुलिस टीम ने देखा कि एक महिला हस्ती इलाके में छत्तर पुल से नदी में कूदकर आत्महत्या का प्रयास कर रही है। वे मौके पर पहुंचे और उसे कूदने से रोककर बचाया। आत्महत्या की कोशिश के पीछे के तथ्यों का पता लगाने के लिए मामले की जांच जारी है।
शिवसेना किसकी- सुप्रीम कोर्ट 31 जुलाई को करेगा सुनवाई, नाम-निशान शिंदे गुट को देने पर चुनाव आयोग को नोटिस जारी
सुप्रीम कोर्ट महाराष्ट्र के मुख्यमंत्री एकनाथ शिंदे के गुट को शिवसेना पार्टी का नाम और निशान 'धनुष और तीर' देने के चुनाव आयोग के आदेश को चुनौती देने वाली उद्धव ठाकरे गुट की याचिका पर 31 जुलाई को सुनवाई करेगा।
CJI डीवाई चंद्रचूड़, जस्टिस पीएस नरसिम्हा और जस्टिस जेबी पारदीवाला की बेंच ने ECI के आदेश पर रोक लगाने से इनकार कर दिया। साथ ही चुनाव आयोग को नोटिस देकर जवाब मांगा है।
चीन के किंडरगार्टेन में चाकूबाजी, 3 बच्चों समेत 6 की मौत
चीन के गुआनडॉन्ग में किंडरगार्टेन में हुई चाकूबाजी में 6 की मौत हो गई। इनमें 3 बच्चे शामिल हैं। रिपोर्ट्स के मुताबिक, सोमवार सुबह करीब 7:30 बजे 25 साल के हमलावर ने चाकूबाजी की। हमले में 3 बच्चों के अलावा एक टीचर और 2 पेरेंट्स की मौत हुई है। आरोपी को गिरफ्तार कर लिया गया है।
पुलिस ने बताया कि इस हमले के पीछे कोई मकसद जरूर था। चीन के जियांग्सी प्रांत में अगस्त 2022 को भी किंडरगार्टेन में चाकूबाजी हुई थी। इस घटना में 3 लोगों की जान चली गई थी।
UP के मुजफ्फरनगर में रिश्वत लेते हुए पासपोर्ट असिस्टेंट समेत 2 गिरफ्तार, CBI ने की कार्रवाई
केंद्रीय जांच ब्यूरो (CBI) ने पासपोर्ट जारी करने के बदले 5 हजार की रिश्वत मांगने के तीन लोगों को अरेस्ट किया है। वाकया उत्तर प्रदेश के मुजफ्फरनगर में बने पासपोर्ट सर्विस सेंटर का है। जहां तैनात एक पासपोर्ट असिस्टेंट समेत दो लोग रिश्वत लेने के आरोप में पकड़े गए।
गिरफ्तार लोगों की पहचान मुजफ्फरनगर में पासपोर्ट सर्विस सेंटर के सहायक अंकुश कुमार और एक निजी व्यक्ति फरहान के रूप में की गई।
महाराष्ट्र के नागपुर में कार और ट्रक की टक्कर; 3 की मौत, 6 घायल
महाराष्ट्र के नागपुर में सोमवार सुबह एक तेज रफ्तार कार सड़क किनारे खड़े ट्रक में आकर भिड़ गई। घटना में 3 लोग मारे गए, जबकि 6 लोग घायल हुए। यह हादसा रविवार शाम रामतेक-भंडारा रोड पर हुआ। पुलिस ने बताया कि ट्रक ड्राइवर ने बिना इंडिकेटर जलाए अपना ट्रक सड़क पर पार्क कर रखा था तभी पीछे से आ रही कार ने ट्रक को टक्कर मार दी।
कार का अगला हिस्सा पूरी तरह क्षतिग्रस्त हो गया। कार में सवार नौ लोग बुरी तरह जख्मी हो गए। इनमें पांच बच्चे भी शामिल थे। इन लोगों को अस्पताल में भर्ती कराया गया, जहां तीन लोगों ने इलाज के दौरान दम तोड़ दिया। ट्रक ड्राइवर के खिलाफ केस दर्ज किया गया है।
जम्मू के डोडा में सुबह आया 4.9 तीव्रता का भूकंप, जमीन से 10 किमी नीचे था केंद्र
सोमवार तड़के जम्मू-कश्मीर के डोडा जिले में 4.9 तीव्रता का भूकंप आया। नेशनल सेंटर फॉर सीस्मोलॉजी के मुताबिक ​​​​​​भूकंप सुबह 5.38 बजे महसूस हुआ। अधिकारियों ने कहा कि किसी नुकसान की खबर नहीं है। भूकंप का केंद्र डोडा क्षेत्र में धरती की सतह से 10 किलोमीटर नीचे था। इस साल जून से अब तक डोडा में अलग-अलग तीव्रता वाले 12 झटके आ चुके हैं। 13 जून को जिले में 5.4 तीव्रता का भूकंप आया, जिससे घरों सहित दर्जनों इमारतों में दरारें आ गईं।
अमेरिका में मास शूटिंग, 9 लोगों को मारी गई गोली
अमेरिका के क्लीवलैंड शहर के एक नाइट क्लब के बाहर रविवार सुबह 2.30 बजे मास शूटिंग हुई। इसमें 9 लोगों को गोली मारी गई, जिसमें एक व्यक्ति की हालत गंभीर है। सभी घायलों को अस्पताल में भर्ती कराया गया है। स्थानीय पुलिस ने बताया कि आरोपी व्यक्ति की तलाश की जा रही है। CCTV कैमरे की फुटेज से आरोपी की पहचान की जा रही है।
अफगानिस्तान में भूकंप, रिक्टर स्केल पर 4.4 रही तीव्रता
अफगानिस्तान के फैजाबाद में सोमवार तड़के भूकंप के झटके महसूस किए गए। नेशनल सेंटर फॉर सीस्मोलॉजी के मुताबिक, यह भूकंप 12.10 बजे फैजाबाद से 93 किमी दक्षिण पूर्व में आया था। रिक्टर स्केल पर इसकी तीव्रता 4.4 मापी गई।
इसका केंद्र जमीन से 180 किमी नीचे था। इससे अभी तक किसी के घायल होने की जानकारी नहीं है।
जम्मू-कश्मीर के पुंछ में गहरी खाई में गिरी कार, तीन लोगों की मौत
जम्मू-कश्मीर के पुंछ में रविवार शाम को एक कार गहरी खाई में गिर गई। इस हादसे में 3 लोगों की मौत हो गई, जबकि एक बच्ची को गंभीर चोट आई हैं। पुलिस ने बताया कि यह दुर्घटना सुरनकोट इलाके में पन्नार पुल के पास हुई है। कार में सवार चारों लोग एक ही परिवार के सदस्य थे।
उन्होंने बताया कि मृतकों की पहचान डायरेक्टर फाइनेंस आरएस बाली, उनकी पत्नी परविंदर कौर और उनके बेटे इरवान सिंह के रूप में हुई है। बाली की बेटी महरीन कौर हादसे में बच गई, उसे अस्पताल में भर्ती कराया गया है।
पाकिस्तान के झेलम में सिलेंडर ब्लास्ट में 6 लोगों की मौत, 10 घायल
पाकिस्तान के पंजाब प्रांत के झेलम शहर में रविवार रात सिलेंडर ब्लास्ट में 6 लोगों की मौत हो गई, जबकि 10 घायल हैं। 4 की हालत गंभीर बताई गई है। धमाके की वजह से तीन मंजिला मकान ढह गया। मलबे में कुछ और लोग दबे हो सकते हैं।
पुलिस के मुताबिक- मामले की जांच की जा रही है। शुरुआती तौर पर यह सिलेंडर ब्लास्ट ही नजर आता है। इससे पहले शनिवार को सरगोधा में एक वैन में लगा सिलेंडर फट गया था। 7 लोगों की मौत हुई थी। पिछले महीने लाहौर में सिलेंडर ब्लास्ट हुआ था और उसमें तीन बच्चों समेत पांच लोग मारे गए थे।